  Виталий Пронин "Торама" ансамбль«Торама», Саранскысь тужгес устоез но тунсыкоез фольклор ансамбль,  лыктоз 18-тӥ куартолэзе Иже, «Музейёслэн уйзы» ужрадэ.Ансамбле егит мордва пиос пырисько, вашкала эрзя но мокша кырӟанъёсты вашкала манерен быдэсто: валче кырӟакузы, котькудӥз кырӟась аслэсьтыз партизэ нуэ. Озьы ик  усточиос вашкала крезьгур инструментъёсты но улӟытӥзы. Музыковедческой ужъёсты пыр-поч эскерыса, крезьгурчиос выльысь калыклы берыктӥзы гарзи мордва скрипкаез, нуди шуланэз но люляма гырлыен бодыез. Калык кырӟанъёсты валаса быдэстэмзы сяна, торамаос тунсыко крезьгур экспериментъёсты но возьматыны уг кышкало.18-тӥ куартолэзе мордва усточиосты кылзыны луоз 18.00 час котырын Кузебай Герд нимо музей дорысь ротондаын, 19.00 час бере соос кырӟалозы ӝыт концертын. Таиз ужрад ортчоз «Лудорвай» музейын. Теги: Саранск Торама  